CELEX: C2005/205/10
Language: sk
Date: 2005-08-20 00:00:00
Title: Rozsudok Súdneho dvora (piata komora) z 30. júna 2005 vo veci C-30/05: Komisia Európskych spoločenstiev proti Luxemburskému veľkovojvodstvu (Nesplnenie povinnosti členským štátom — Smernice 1999/45/ES a 2001/60/ES — Neprebratie v stanovenej lehote)

20.8.2005   
            
            
               SK
            
            
               Úradný vestník Európskej únie
            
            
               C 205/5
            
         
      ROZSUDOK SÚDNEHO DVORA
   
   (piata komora)
   z 30. júna 2005
   vo veci C-30/05: Komisia Európskych spoločenstiev proti Luxemburskému veľkovojvodstvu (1)
   
   (Nesplnenie povinnosti členským štátom - Smernice 1999/45/ES a 2001/60/ES - Neprebratie v stanovenej lehote)
   (2005/C 205/10)
   Jazyk konania: francúzština
   Vo veci C-30/05, Komisia Európskych spoločenstiev (splnomocnené zástupkyne: C. F. Durand a F. Simonetti) proti Luxemburskému veľkovojvodstvu (splnomocnený zástupca: S. Schreiner), ktorej predmetom je žaloba o nesplnenie povinnosti podľa článku 226 ES, podaná 28. januára 2005, Súdny dvor (piata komora), v zložení: predsedníčka piatej komory R. Silva de Lapuerta, sudcovia C. Gulmann a J. Klučka (spravodajca), generálna advokátka: C. Stix-Hackl, tajomník: R. Grass, vyhlásil 30. júna 2005 rozsudok, ktorého výrok znie:
   
               1.
            
            
               Luxemburské veľkovojvodstvo si tým, že v stanovených lehotách neprijalo zákony, iné právne predpisy a správne opatrenia potrebné na dosiahnutie súladu so smernicou 1999/45/ES Európskeho parlamentu a Rady z 31. mája 1999 o aproximácii zákonov, iných právnych predpisov a správnych opatrení členských štátov o klasifikácii, balení a označovaní nebezpečných prípravkov a smernicou Komisie 2001/60/ES zo 7. augusta 2001, ktorou sa prispôsobuje technickému pokroku smernica 1999/45, nesplnilo povinnosti, ktoré mu vyplývajú z týchto smerníc.
            
         
               2.
            
            
               Luxemburské veľkovojvodstvo je povinné nahradiť trovy konania.
            
         
      (1)  Ú. v. EÚ C 82, 2.4.2005.